2015R2205 — FI — 01.12.2015 — 000.002

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2015/2205, annettu 6 päivänä elokuuta 2015, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (ETA:n kannalta merkityksellinen teksti) (EUVL L 314 1.12.2015, s. 13)





Oikaisu









▼B

KOMISSION DELEGOITU ASETUS (EU) 2015/2205,

annettu 6 päivänä elokuuta 2015,

Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla

(ETA:n kannalta merkityksellinen teksti)







1 artikla

Määritysvelvollisuuden piiriin kuuluvat OTC-johdannaislajit

1. Liitteessä esitetyt OTC-johdannaislajit kuuluvat määritysvelvollisuuden piiriin.

2. Liitteessä esitetyt OTC-johdannaislajit eivät sisällä sopimuksia, jotka toteutetaan katettujen joukkolainojen liikkeeseenlaskijoiden kanssa tai jotka liittyvät vakuudellisiin joukkolainoihin, edellyttäen, että kyseiset sopimukset täyttävät kaikki seuraavat edellytykset:

a) Niitä käytetään ainoastaan suojaamaan katepoolin korko- tai valuuttapoikkeamat katetun joukkolainan yhteydessä.

b) Ne on merkitty tai kirjattu katetun joukkolainan katepooliin katettuja joukkolainoja koskevan kansallisen lainsäädännön mukaisesti.

c) Niitä ei irtisanota katetun joukkolainan liikkeeseenlaskijan tai katepoolin kriisinratkaisu- tai maksukyvyttömyystilanteessa.

d) Katettujen joukkolainojen liikkeeseenlaskijoiden tai katettujen joukkolainojen katepoolien kanssa tehdyn OTC-johdannaissopimuksen vastapuolella on vähintään sama etuoikeusasema kuin katettujen joukkolainojen haltijoilla paitsi jos katettujen joukkolainojen liikkeeseenlaskijoiden tai katettujen joukkolainojen katepoolien kanssa tehdyn OTC-johdannaissopimuksen vastapuoli on maksukyvytön tai asianomainen osapuoli tai luopuu samasta etuoikeusasemasta.

e) Katettu joukkolaina täyttää Euroopan parlamentin ja neuvoston asetuksen (EU) N:o 575/2013 ( 1 ) 129 artiklan vaatimukset, ja siihen sovelletaan vähintään 102 prosentin vakuuden asettamista koskevaa lakisääteistä vaatimusta.

2 artikla

1. Määritysvelvollisuuden piiriin kuuluvat vastapuolet jaetaan 3 ja 4 artiklaa sovellettaessa seuraaviin ryhmiin:

a) Ryhmä 1 sisältää vastapuolet, jotka ovat tämän asetuksen voimaantulopäivänä vähintään yhden tämän asetuksen liitteessä esitetyn OTC-johdannaislajin osalta asetuksen (EU) N:o 648/2012 2 artiklan 14 kohdassa tarkoitettuja määritysosapuolia vähintään yhdelle niistä keskusvastapuolista, joille on ennen kyseistä päivää myönnetty toimilupa tai tunnustus määrittää ainakin yhtä kyseisistä lajeista.

b) ►C1 Ryhmä 2 sisältää ryhmään 1 kuulumattomat vastapuolet, jotka kuuluvat konserniin, jonka muiden kuin keskusvastapuolen määrittämien liikkeessä olevien johdannaisten yhteenlaskettu kuukauden lopun keskimääräinen bruttonimellismäärä tammi-, helmi- ja maaliskuulta 2016 on yli 8 miljardia euroa ja jotka kuuluvat johonkin seuraavista alaryhmistä: ◄ i) finanssialalla toimivat vastapuolet; ii) vaihtoehtoiset sijoitusrahastot, sellaisina kuin ne on määritelty Euroopan parlamentin ja neuvoston direktiivin 2011/61/EU ( 2 ) 4 artiklan 1 kohdan a alakohdassa, jotka ovat finanssialan ulkopuolisia vastapuolia.

c) Ryhmä 3 sisältää ryhmään 1 tai 2 kuulumattomat vastapuolet, jotka ovat mitä tahansa seuraavista: i) finanssialalla toimivat vastapuolet; ii) vaihtoehtoiset sijoitusrahastot, sellaisina kuin ne on määritelty direktiivin 2011/61/EU 4 artiklan 1 kohdan a alakohdassa, jotka ovat finanssialan ulkopuolisia vastapuolia.

d) Ryhmä 4 sisältää finanssialan ulkopuoliset vastapuolet, jotka eivät kuulu ryhmään 1, 2 tai 3.

2. Laskettaessa 1 kohdan b alakohdassa tarkoitettua konsernin liikkeessä olevien johdannaisten yhteenlaskettua kuukauden lopun keskimääräistä bruttonimellismäärää on otettava huomioon kaikki muiden kuin keskusvastapuolen määrittämät johdannaiset, myös valuuttatermiinisopimukset, swap-sopimukset ja valuuttaswapit.

3. Jos vastapuolet ovat direktiivin 2011/61/EU 4 artiklan 1 kohdan a alakohdassa määriteltyjä vaihtoehtoisia sijoitusrahastoja tai Euroopan parlamentin ja neuvoston direktiivin 2009/65/EY ( 3 ) 1 artiklan 2 kohdassa määriteltyjä siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä, tämän artiklan 1 kohdan b alakohdassa tarkoitettua 8 miljardin euron kynnysarvoa on sovellettava rahastokohtaisesti.

3 artikla

Määritysvelvollisuuden voimaantulopäivät

1. Liitteessä esitettyä OTC-johdannaislajia koskevien sopimusten osalta määritysvelvollisuus tulee voimaan seuraavasti:

a) 21 päivänä kesäkuuta 2016, kun kyseessä ovat ryhmään 1 kuuluvat vastapuolet;

b) 21 päivänä joulukuuta 2016, kun kyseessä ovat ryhmään 2 kuuluvat vastapuolet;

c) 21 päivänä kesäkuuta 2017, kun kyseessä ovat ryhmään 3 kuuluvat vastapuolet;

d) 21 päivänä joulukuuta 2018, kun kyseessä ovat ryhmään 4 kuuluvat vastapuolet.

Jos sopimus tehdään kahden eri vastapuoliryhmään kuuluvan vastapuolen välillä, kyseistä sopimusta koskevan määritysvelvollisuuden voimaantulopäivä on myöhempi päivä.

2. Poiketen siitä, mitä 1 kohdan a, b ja c alakohdassa säädetään, sellaisten liitteessä esitettyä OTC-johdannaislajia koskevien sopimusten osalta, jotka on tehty ryhmän 4 ulkopuolisten samaan konserniin kuuluvien vastapuolten välillä, joista toinen vastapuoli on sijoittautunut kolmanteen maahan ja toinen vastapuoli unioniin, määritysvelvollisuus tulee voimaan seuraavasti:

a) 21 päivänä joulukuuta 2018, jos asetuksen (EU) N:o 648/2012 4 artiklan soveltamiseksi ei ole annettu mainitun asetuksen 13 artiklan 2 kohdan nojalla vastaavuuspäätöstä, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta; tai

b) sinä päivänä, joka on seuraavista päivistä myöhäisempi, jos asetuksen (EU) N:o 648/2012 4 artiklan soveltamiseksi on annettu mainitun asetuksen 13 artiklan 2 kohdan nojalla vastaavuuspäätös, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta: i) 60 päivän kuluttua sen päätöksen voimaantulopäivästä, joka on annettu asetuksen (EU) N:o 648/2012 4 artiklan soveltamiseksi mainitun asetuksen 13 artiklan 2 kohdan nojalla ja joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta; ii) päivä, jona määritysvelvollisuus tulee voimaan 1 kohdan mukaisesti.

Tätä poikkeusta sovelletaan vain silloin, kun vastapuolet täyttävät seuraavat edellytykset:

a) kolmanteen maahan sijoittautunut vastapuoli on joko finanssialalla toimiva vastapuoli tai finanssialan ulkopuolinen vastapuoli;

b) unioniin sijoittautunut vastapuoli on: i) finanssialalla toimiva vastapuoli, finanssialan ulkopuolinen vastapuoli, rahoitusalan omistusyhteisö, rahoituslaitos tai oheispalveluyritys, johon sovelletaan asianmukaisia vakavaraisuusvaatimuksia, ja a alakohdassa tarkoitettu vastapuoli on finanssialalla toimiva vastapuoli; tai ii) joko finanssialalla toimiva vastapuoli tai finanssialan ulkopuolinen vastapuoli, ja a alakohdassa tarkoitettu vastapuoli on finanssialan ulkopuolinen vastapuoli;

c) molemmat vastapuolet sisältyvät kokonaisuudessaan samaan konsolidointiin asetuksen (EU) N:o 648/2012 3 artiklan 3 kohdan mukaisesti;

d) molempiin vastapuoliin sovelletaan asianmukaisia keskitettyjä riskien arviointi-, mittaamis- ja valvontamenettelyjä;

e) unioniin sijoittautunut vastapuoli on ilmoittanut omalle toimivaltaiselle viranomaiselleen kirjallisesti, että a, b, c ja d alakohdassa säädetyt edellytykset täyttyvät, ja toimivaltainen viranomainen on vahvistanut 30 kalenteripäivän kuluessa ilmoituksen vastaanottamisesta, että kyseiset edellytykset täyttyvät.

4 artikla

Lyhin mahdollinen jäljellä oleva voimassaoloaika

1. Kun kyseessä ovat ryhmään 1 kuuluvat finanssialalla toimivat vastapuolet, asetuksen (EU) N:o 648/2012 4 artiklan 1 kohdan b alakohdan ii alakohdassa tarkoitettu lyhin mahdollinen jäljellä oleva voimassaoloaika määritysvelvollisuuden voimaantulopäivänä on:

a) ►C1 50 vuotta sopimuksille, jotka on tehty tai uusittu ennen 21 päivää helmikuuta 2016 ja jotka kuuluvat liitteessä olevan taulukon 1 tai 2 sisältämiin lajeihin; ◄

b) ►C1 3 vuotta sopimuksille, jotka on tehty tai uusittu ennen 21 päivää helmikuuta 2016 ja jotka kuuluvat liitteessä olevan taulukon 3 tai 4 sisältämiin lajeihin; ◄

c) ►C1 6 kuukautta sopimuksille, jotka on tehty tai uusittu 21 päivänä helmikuuta 2016 tai sen jälkeen ja jotka kuuluvat liitteessä olevien taulukoiden 1–4 sisältämiin lajeihin. ◄

2. Kun kyseessä ovat ryhmään 2 kuuluvat finanssialalla toimivat vastapuolet, asetuksen (EU) N:o 648/2012 4 artiklan 1 kohdan b alakohdan ii alakohdassa tarkoitettu lyhin mahdollinen jäljellä oleva voimassaoloaika määritysvelvollisuuden voimaantulopäivänä on:

a) 50 vuotta sopimuksille, jotka on tehty tai uusittu ennen 21 päivää toukokuuta 2016 ja jotka kuuluvat liitteessä olevan taulukon 1 tai 2 sisältämiin lajeihin;

b) 3 vuotta sopimuksille, jotka on tehty tai uusittu ennen 21 päivää toukokuuta 2016 ja jotka kuuluvat liitteessä olevan taulukon 3 tai 4 sisältämiin lajeihin;

c) ►C1 6 kuukautta sopimuksille, jotka on tehty tai uusittu 21 päivänä toukokuuta 2016 tai sen jälkeen ja jotka kuuluvat liitteessä olevien taulukoiden 1–4 sisältämiin lajeihin. ◄

3. Kun kyseessä ovat ryhmään 3 kuuluvat finanssialalla toimivat vastapuolet ja tämän asetuksen 3 artiklan 2 kohdassa tarkoitetut transaktiot rahoitusalalla toimivien vastapuolten välillä, asetuksen (EU) N:o 648/2012 4 artiklan 1 kohdan b alakohdan ii alakohdassa tarkoitettu lyhin mahdollinen jäljellä oleva voimassaoloaika määritysvelvollisuuden voimaantulopäivänä on:

a) 50 vuotta sopimuksille, jotka kuuluvat liitteessä olevan taulukon 1 tai 2 sisältämiin lajeihin;

b) 3 vuotta sopimuksille, jotka kuuluvat liitteessä olevan taulukon 3 tai 4 sisältämiin lajeihin.

4. Jos sopimus on tehty kahden eri ryhmään kuuluvan finanssialalla toimivan vastapuolen välillä tai kahden 3 artiklan 2 kohdassa tarkoitettuihin transaktioihin osallistuvan finanssialalla toimivan vastapuolen välillä, tätä artiklaa sovellettaessa on otettava huomioon pidempi jäljellä oleva voimassaoloaika.

5 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Määritysvelvollisuuden piiriin kuuluvat OTC-korkojohdannaislajit







Taulukko 1 Viitekoronvaihtosopimukset Tunniste Tyyppi Viiteindeksi Selvitysvaluutta Voimassaoloaika Selvitysvaluutan tyyppi Valinnaisuus Nimellismäärän tyyppi A.1.1 Viitekorko EURIBOR EUR 28PV-50V Sama valuutta Ei Kiinteä tai vaihtuva A.1.2 Viitekorko LIBOR GBP 28PV-50V Sama valuutta Ei Kiinteä tai vaihtuva A.1.3 Viitekorko LIBOR JPY 28PV-30V Sama valuutta Ei Kiinteä tai vaihtuva A.1.4 Viitekorko LIBOR USD 28PV-50V Sama valuutta Ei Kiinteä tai vaihtuva







Taulukko 2 Koronvaihtosopimukset, joissa kiinteä korko vaihdetaan vaihtuvaan korkoon Tunniste Tyyppi Viiteindeksi Selvitysvaluutta Voimassaoloaika Selvitysvaluutan tyyppi Valinnaisuus Nimellismäärän tyyppi A. 2.1 Kiinteästä korosta vaihtuvaan EURIBOR EUR 28PV-50V Sama valuutta Ei Kiinteä tai vaihtuva A.2.2 Kiinteästä korosta vaihtuvaan LIBOR GBP 28PV-50V Sama valuutta Ei Kiinteä tai vaihtuva A.2.3 Kiinteästä korosta vaihtuvaan LIBOR JPY 28PV-30V Sama valuutta Ei Kiinteä tai vaihtuva A.2.4 Kiinteästä korosta vaihtuvaan LIBOR USD 28PV-50V Sama valuutta Ei Kiinteä tai vaihtuva







Taulukko 3 Korkotermiinit Tunniste Tyyppi Viiteindeksi Selvitysvaluutta Voimassaoloaika Selvitysvaluutan tyyppi Valinnaisuus Nimellismäärän tyyppi A.3.1 FRA EURIBOR EUR 3PV-3V Sama valuutta Ei Kiinteä tai vaihtuva A.3.2 FRA LIBOR GBP 3PV-3V Sama valuutta Ei Kiinteä tai vaihtuva A.3.3 FRA LIBOR USD 3PV-3V Sama valuutta Ei Kiinteä tai vaihtuva







Taulukko 4 Yön yli indeksiswapit Tunniste Tyyppi Viiteindeksi Selvitysvaluutta Voimassaoloaika Selvitysvaluutan tyyppi Valinnaisuus Nimellismäärän tyyppi A.4.1 OIS EONIA EUR 7PV-3V Sama valuutta Ei Kiinteä tai vaihtuva A.4.2 OIS FedFunds USD 7PV-3V Sama valuutta Ei Kiinteä tai vaihtuva A.4.3 OIS SONIA GBP 7PV-3V Sama valuutta Ei Kiinteä tai vaihtuva